wickkiey/tamil-wikipedia-chunked huggingface dataset:
# கரும்புற்றுநோய்

## நோய் அறிஉணர்குறிகள்

மச்சம் ஒன்றின் வடிவத்தில் அல்லது நிறத்தில் ஏற்படும் மாற்றம் ஆரம்ப அறிகுறியாக இருக்கின்றது. கணு மெலனோமாவில் ( nodular melanoma) தோலில் புதிதாக சிறுகட்டி உருவாகும் (இத்தகைய சந்தர்ப்பங்களில் உடனடியாக உகந்த மருத்துவரை அணுகுவது சாலச்சிறந்தது). பிந்திய கட்டங்களில், மச்சம் உள்ள பகுதியில் அரிப்பு தோன்றும்; புண் உண்டாகும்; மேலும் குருதிக்கசிவும் நிகழலாம். ஆரம்ப அறிகுறிகள் ஆங்கிலத்தில் ஒவ்வொரு அறிகுறியினதும் முதல் சொல்லை வைத்து "ABCDE" என இலகுவில் நினைவில் நிறுத்தப்படுகிறது.  
- சமச்சீரின்மை (**A**symmetry)
- ஒழுங்கற்ற விளிம்பு (irregular **B**orders)
- பல நிறம் (**C**olor variegated)
- விட்டம் (**D**iameter) ( 6 மில்லிமீட்டரிலும் கூடியது)
- படிப்படியாக வெளித்தோன்றும் (**E**volving over time)  
கணு மெலனோமா எனும் மிகத்தீங்கான கரும்புற்றுநோய்க்குரிய இயல்புகள்:  
- தோல் மட்டத்தில் இருந்து உயர்ந்து காணப்படும். (**E**levated)
- தொடுவதற்கு வன்மையாக இருக்கும் (**F**irm)
- வளர்ச்சி (**G**rowing)
# கரும்புற்றுநோய்

## வகைப்பாடு

கரும்புற்றுநோயானது பின்வரும் வகையான பிரிக்கப்பட்டுள்ளது:
- லென்டிகோ மலிங்னா(Lentigo maligna)
- லென்டிகோ மலிங்னா கரும்புற்றுநோய்(Lentigo maligna)
- மேலோட்டமான பரவல் கரும்புற்றுநோய்(Superficial spreading melanoma)
- புறமுனை நீண்ட கரும்புற்றுநோய்(Acral lentiginous melanoma)
- தசைநார் கரும்புற்றுநோய் (Mucosal melanoma)
- முடிச்சுரு கரும்புற்றுநோய் (Nodular melanoma)
- பலமுனை கரும்புற்றுநோய் (Polypoid melanoma)
- உள்ளார்ந்த கரும்புற்றுநோய் (Desmoplastic melanoma)
- நிறமியற்ற கரும்புற்றுநோய் (Amelanotic melanoma)
- மென் திசு கரும்புற்றுநோய் (Soft-tissue melanoma)
- சிறிய நரம்பு போன்ற செல் கரும்புற்றுநோய் (Melanoma with small nevus-like cells)
- பிளவுபட்ட நரம்பு போன்ற அம்சங்களை கொண்டகரும்புற்றுநோய் (Melanoma with features of a Spitz nevus)
- கருவிழி கரும்புற்றுநோய் (Uveal melanoma)
# கரும்புற்றுநோய்

## நிலைகள்

கரும்புற்றுநோயின் நிலைகளும் அதன் பண்புகளும் :
- நிலை 0 : சிட்டு(முதல் கிளார்க் நிலை) கரும்புற்றுநோய்( உயிர் பிழைப்பதற்கான வாய்ப்பு 99.9 % )
- நிலை 1: ஆக்கிரமிப்பு கரும்புற்றுநோய் உயிர் பிழைப்பதற்கான வாய்ப்பு 89-95 %
- T1a : 1.0 மிமீ க்கு குறைவான தடிமன் கொண்ட காயம்
- T1b : 1.0 மிமீ க்கு குறைவான தடிமன் கொண்ட காயம்
- T2a : புண் இல்லாமல் 1.01-2.0 மிமீ வரை தடிமன் கொண்ட கட்டி
- நிலை 2 : உயர்க்கு ஆபத்தான கரும்புற்றுநோய் (உயிர் பிழைப்பதற்கான வாய்ப்பு 45-79 % )
- T2b : 1.01-2.0 மிமீ தடிமன் கொண்ட புண்ணுடன் கூடிய முதன்மை கட்டி
- T3a : 2.01-4.0 மிமீ தடிமன் கொண்ட புண் இல்லாத முதன்மை கட்டி
- T3b : 2.01-4.0 மிமீ தடிமன் கொண்ட புண்ணுடன் கூடிய முதன்மை கட்டி
- T4a : 4.0 மிமீ விட அதிக தடிமன் கொண்ட புண் இல்லாத முதன்மை கட்டி
- T4b : 4.0 மிமீ விட அதிக தடிமன் கொண்ட புண்ணுடன் கூடிய முதன்மை கட்டி
- நிலை 3 : பிராந்திய மெட்டாஸ்டாடிஸ் (உயிர் பிழைப்பதற்கான வாய்ப்பு 24-70 %)
- N1 : ஒற்றை நிணநீர்நீர்க்கணு தோற்றம்
- N2 : இரண்டு மூன்று நிணநீர்நீர்க்கணு தோற்றம் அல்லது பிராந்திய தோல் மெட்டாஸ்டாடிஸ்
- N3 : நான்கு நிணநீர்நீர்க்கணு தோற்றம் அல்லது ஒரு வடிநர்க்கணு மற்றும் பிராந்திய தோல் மெட்டாஸ்டாஸ்
- நிலை 4 : தொலைதூர நோய் இடம் மாறல் (உயிர் பிழைப்பதற்கான வாய்ப்பு 7-19 %)
- M1a : தொலைதூர நோய் இடம் மாறல் ,சாதாரண LDH
- M1b : நுரையீரல் நோய் இடம் மாறல் ,சாதாரண LDH
- M1c : பிற தொலைதூர நோய் இடம் மாறல் அல்லது உயர்ந்த LDH
# தொல்லியல் அருங்காட்சியகம், பூண்டி

**பூண்டி தொல்லியல் அருங்காட்சியகம்** சென்னைக்கு அருகிலுள்ள பூண்டி பகுதியில் அமைந்த தொல்லியல் அருங்காட்சியகம் ஆகும். 1985ல் தமிழகத்தில் கிடைத்த வரலாற்றுக்கு முற்பட்ட கற்கால ஆயுதங்களை காட்சிப்படுத்தும் நோக்கில் இது திறக்கப்பட்டது.
# தொல்லியல் அருங்காட்சியகம், பூண்டி

## காட்சிப் பொருட்கள்

இங்கு பழங்கற்கால கருவிகள், புதிய கற்கால கொடாரிகள், பெருங்கற்கால பானைகள், சுடுமண் ஈமப்பேழைகள், முக்காலித் தாழி, இரும்பு கோடாரிகள், இரும்பு குழாய்களை செய்வதற்கான வார்ப்புருக்கள் போன்றவை காட்சிக்கு வைக்கப்பட்டுள்ளன.
# தொல்லியல் அருங்காட்சியகம், பூண்டி

## மூலம்

- http://www.tnarch.gov.in/sitemus/mus6.htm
# வார்ப்புரு:துறைமுகம் தகவற்சட்டம்/doc

## Usage

All fields are optional, if blank they will not appear. The 'Details' have four additional blank spots, and 'Statistics' have three blank spots, to facilitate additional field entries and allow for maximum flexibility.
# வார்ப்புரு:துறைமுகம் தகவற்சட்டம்/doc

## Usage

### Usage as a child template

The **embed** parameter is used when embedding this infobox into another (see the Template:Infobox documentation which explains embedding and subboxes).  
<syntaxhighlight lang="wikitext">
</syntaxhighlight>
# வார்ப்புரு:துறைமுகம் தகவற்சட்டம்/doc

## Usage

### Embedding other templates

The **embedded** parameter is used for embedding other templates into this infobox (see ).  
<syntaxhighlight lang="wikitext">
</syntaxhighlight>
# வார்ப்புரு:துறைமுகம் தகவற்சட்டம்/doc

## Parameter descriptions

-
- full name of port (in English)
- filename of image of the port
- text for accessible caption
- width of image in px (use only for images smaller than )
- text for caption beneath image
- filename of official logo image for the port
- alt text for the logo image
- width of logo image in px (use only for images smaller than )
- caption for logo image
- any value in this field will cause a map to appear
- if set to 'Yes', the map with highlight the country and grey the rest
- set zoom level for the map
- caption for pushpin map
- United Nations recognised country within which the port is located
- nearest city (also state/province/locale where relevant)
- latitude and longitude - use with
- footnotes for coordinates
-
-
- UN/Locode for the port
- year port was opened - use with
- year port was closed (if it is no longer operating)
- operator name
- owner name
- type of port - open roadstead, coastal natural, coastal breakwater, coastal tide gate, river natural, river basin, river tide gate, lake, canal, offshore terminal, dry port - do not classify by cargo type (oil, container, etc) as this inevitably changes over time
- size/area of the water surface of the port
- size/area of the land of the port
- total combined area of land and water
- number of berths within the port
- number of wharves within the port
- number of piers within the port
- maximum draft or depth (please specify which) available within the port
- any above-water height restrictions for vessels using the port; please also specify location of restriction, e.g. Hamilton Bridge.
- number of employees at the port
- job title of the port CEO
- name of the port CEO
-
-
-
-
-
-
-
-
- number of vessel arrivals at the port in an average or recent year
- annual tonnage of cargo handled at the port
- annual number of twenty foot equivalent unit (TEU) moved onto or off vessels
- annual value of cargo handled at the port
- annual number of passengers handled at the port
- annual revenue of the port
- annual profit of the port
-
-
-
-
-
-
- official websiter of the port (please us )
-
# வார்ப்புரு:துறைமுகம் தகவற்சட்டம்/doc

## Tracking category

- <includeonly></includeonly>
# கொந்தளிப்பு ஓட்டம்

from an airplane wing]]  
பாய்ம இயக்கவியலில், **கொந்தளிப்பு** அல்லது **கொந்தளிப்பு ஓட்டம்** (**வரிச்சீரற்ற ஓட்டம்**, **turbulence**) என்பது குழப்பமான மற்றும் வாய்ப்பியற் பண்பு மாற்றங்களால் பண்பாயப்படுகிறது. இது குறை உந்தப் பரவல், அதி உந்தச் சலனம், மற்றும் கால-வெளியில் அழுத்தம் மற்றும் திசைவேகம் ஆகியவற்றின் சடுதியான மாற்றங்களை உள்ளடக்கியது. நோபல் பரிசு பெற்ற ரிச்சர்டு ஃபெயின்மான் என்பாரின் கூற்றுப்படி, *கொந்தளிப்பானது இன்னும் தீர்க்கப்படாத முக்கியமான செவ்வியல் இயற்பியல் புதிராகும்*. பாய்ம மூலக்கூறுகளின் பிசுக்குமையினால் பாய்வின் இயக்க ஆற்றல் மெதுவாகக் குறைந்து முற்றிலும் அற்றுப் போனால் அது வரிச்சீர் ஓட்டம் எனப்படும். பரிமாணமற்ற எண்ணான ரெனால்ட்ஸ் எண்ணை (Re) கொந்தளிப்புடன் தொடர்புபடுத்துமாறு தீர்க்கமான கொள்கை/கோட்பாடுகள் ஏதும் இன்னும் வடிவமைக்கப்படவில்லையெனினும், ரெனால்ட்ஸ் எண் 100000-க்கு அதிகமான பாய்வுகள் கொந்தளிப்புப் பாய்வுகளாக உள்ளன; அதற்குக் குறைவான ரெனால்ட்ஸ் எண் கொண்ட பாய்வுகள் பெரும்பாலும் வரிச்சீர் ஓட்டங்களாக இருக்கின்றன. பாய்சுவல் ஓட்டத்தில், உதாரணமாக, ரெனால்ட்ஸ் எண் 2040-க்கு மேலாகவே நீடித்து நிலைக்கும் கொந்தளிப்புப் பாய்வை உருவாக்கலாம்; மேலும், பொதுவாக 3000 வரையிலான ரெனால்ட்ஸ் எண் வரை வரிச்சீர் ஓட்டமும் கொந்தளிப்பு ஓட்டமும் ஊடாடி இருக்கும். கொந்தளிப்பு ஓட்டத்தில், வெவ்வேறு அளவிலான நிலையா சுழிப்புகள் உருவாகி ஒன்றோடொன்று இடைவினைபுரியும். மேலும், எல்லைப்படலத்தால் உருவாகும் இழுவையும் அதிகரிக்கிறது. எல்லைப்படல பாய்வுப் பிரிவின் கட்டமைப்பும் அமைவிடமும் அடிக்கடி மாறுகின்றன, அதனால் இழுவைக் குறைவும் சில நேரங்களில் ஏற்படுகிறது. வரிச்சீர் ஓட்டத்திலிருந்து கொந்தளிப்பு ஓட்டத்திற்கு பாய்வு மாற்றமானது ரெனால்ட்ஸ் எண்ணால் கட்டுப்படுத்தப்படவில்லையெனினும், திடப்பொருளின் அளவு அதிகரிக்கப்பட்டாலோ, பாய்மத்தின் பிசுக்குமை குறைக்கப்பட்டாலோ, அல்லது பாய்மத்தின் அடர்த்தி அதிகரிக்கப்பட்டாலோ அவ்வகையான பாய்வு மாற்றம் மீண்டும் ஏற்படுகிறது.
# நாகபந்தம்

**நாக பந்தம்** என்பது ஓவியப்பா வகைகளில் ஒன்று. ஓவியப் பாவினைச் சித்திரக்கவி என்பர். *நாகப்பிணை* என இதனைத் தனித்தமிழ்ச் சொற்களால் குறிப்பிடலாம். 2, 4, 8 என நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். பாடல் ஒன்றின் எழுத்துக்கள் நாகங்களின் தலையிலிருந்து வால் வரையில் உள்ள கட்டங்களில் எழுதப்பட்டிருக்கும். எந்த நாகத்தின் தலையிலிருந்து படித்தாலும் அதே பாடல் வரும்படி பாடலின் அமைப்பு இருக்கும். சொல்வளம் மிக்கவர் இதனைப் பாடுவார்.  
- ஒற்றைநாக பந்தம் (ஒரு நாகம் 2, 3, 4 இடங்களில் இணைப்பு வரும்படி வரையப்பட்ட படத்தில் அமையும் பாடல்)
- இரட்டைநாக பந்தம்
- முந்நாக மந்தம்
- நானாக பந்தம்
- எண்ணாக பந்தம் (அட்டநாக பந்தம்)
# அட்டநாக பந்தம்

**அட்டநாக பந்தம்** என்பது ஓவியப்பா வகைகளில் ஒன்று. எட்டு நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். பாடல் (கவிதை) ஒன்று அந்தப் பிணைப்பினூடே நுழைந்து படிக்கும்போது பாடல் பொருந்தி வருமாறு ஓவியப்பா அமைந்திருக்கும். பாடலைப் பாம்பின் தலையில் தொடங்கி வால் வரையில் சென்று படித்துக்கொள்ள வேண்டும்.  
சொல்வளம் மிக்கவர் இதனைப் பாடுவர். ஓவியப் பாவைச் சித்திரக்கவி என்பர்.  
ஔவை சண்முகம் பற்றி திருவையாறு அப்துல்கபூர் சாயபு இருபதாம் நூற்றாண்டில் பாடிய சித்திரக்கவி நூல் ஒன்று உண்டு. சொல்லணிப் பாடல்களில் நாட்டம் கொண்ட தமிழழகன் பாடிய பாடல் ஒன்று இங்குத் தரப்பட்டுள்ளது.
;தமிழழகன் கவிதை
:பாரதி*க்* கெல்லை
:பாரு*க்*குளே இல்லை
இதனைப் பாடுவதற்கு இவர் கூறும் எளிய வழி
- 15 எழுத்தில் ஈரடிக் கவிதை அமையவேண்டும்
- 4ஆவது எழுத்தும், 10ஆவது எழுத்தும் ஒரே எழுத்தாக இருக்கும்படி பார்த்துக்கொள்ள வேண்டும்.
இதனைப் பொருத்திப் பார்த்து அறிந்துகொள்க
:நாரண**<big>னை</big>** நாடு
:பூரண**<big>னை</big>**க் கொண்டாடு  
மாம்பழக் கவிச்சிங்க நாவலர், அட்டநாக பந்தம், சதுரங்க பந்தம் முதலியவற்றிற்கு இலக்கணம் வகுத்துள்ளார்
# விஜயபாகு

**விஜயபாகு** என்பது இலங்கையை ஆண்ட மன்னர்கள் வைத்துக் கொள்ளும் பெயராகும்.  
;விஜயபாகு என்னும் பெயருள்ள இலங்கை மன்னர்கள்
1. முதலாம் விஜயபாகு
1. இரண்டாம் விஜயபாகு
1. மூன்றாம் விஜயபாகு
1. நான்காம் விஜயபாகு
1. ஐந்தாம் விஜயபாகு
1. ஆறாம் விஜயபாகு
1. ஏழாம் விஜயபாகு
# உபதேச ரத்தினமாலை வியாக்கியானம்

உபதேச ரத்தினமாலை என்னும் நூல் 15ஆம் நூற்றாண்டில் மணவாள மாமுனி செய்தது. இதற்கு விரிவுரையாக எழுதப்பட்டதே உபதேச ரத்தினமாலை வியாக்கியானம்.
- இந்த நூலின் காலம் 16ஆம் நூற்றாண்டு.
- இந்ந விரிவுரையை எழுதியவர் பிள்ளை லோகஞ்சீயர்.
:பெரியவாச்சான் பிள்ளை திவ்வியப் பிரபந்தம் முழுமைக்கும் விரிவுரை எழுதினார்.  
:நஞ்சீயரோ நாலிரண்டுக்கு மட்டும் விரிவுரை எழுதியுள்ளார். நாலிரண்டு என்பது ஒரு சொல். இது ஒரு மரபுத்தொடர். சில என்னும் பொருளைத் தரும். எட்டு என்றோ, ஆறு என்றோ பொருள் தரும் சொல் அன்று.
;விரிவுரைப் பகுதிகள்
:திருப்பாவை
:கண்ணி நுண் சிறுதாம்பு
:(பின்னையும் உண்டாகில் கண்டுகொள்க)
என இவரே இவ்வரது விரிவுரைகள் யாவை எனக் குறிப்பிட்டுள்ளார்.  
;விரிவுரைப் பாங்கு
- இவற்றின் தனியன் பாடல்களுக்கும் இவர் விரிவுரை எழுதியுள்ளால்.
- நம்மாழ்வார் பாடல் திராவிட வேதமானால் இந்த நூல் அந்த வேதத்தின் அங்கம்.
;நடை
- ஆதித்யாதத்திற்கு அருணோதயம் போலே, வகுள பூஷண பாஸ்கரோதயத்துக்கு முன்னே வந்து அவதரித்த மதுரகவியாழ்வார், திருமங்கையாழ்வார் அவதரித்த குறையலூர் மண்ணியாற்றின் ஜல ஸம்ருத்தியை உடையது.
# உபதேச ரத்தினமாலை வியாக்கியானம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# செயிண்ட் டொமிங்கு

**செயிண்ட்-டொமிங்கு ** (*Saint-Dominge*) கரீபியன் தீவான லா எசுப்பானியோலாவில் 1659 முதல் 1809 வரை அமைந்திருந்த ஓர் பிரெஞ்சுக் குடியேற்றப் பகுதியாகும். எசுப்போனியோலாவின் மேற்குப் பகுதியையும் டோர்ட்டுகா தீவுகளையும் 1659 முதல் பிரான்சு குடிமைப்படுத்தி யிருந்தது. எசுப்பானியாவுடன் ஏற்பட்ட ரைசுவிக் உடன்பாட்டின்படி தீவின் மேற்குப்பகுதியிலும் 1795ஆம் ஆண்டில் முழுமைக்கும் பிரான்சின் இந்த ஆளுமையை எசுப்பானியா அங்கீகரித்தது. 1795 முதல் 1804 வரை பிரான்சின் முழுமையான கட்டுப்பாட்டில் எசுப்போனியோலா தீவு இருந்தது. 1804இல் மேற்குப் பகுதியிலிருந்து விலகிக்கொள்ள எயித்தியக் குடியரசு அமைந்தது. இத்தீவின் கிழக்குப் பகுதியை 1809ஆம் ஆண்டு பிரான்சு எசுப்பானியாவிற்கு திருப்பியது.
# உபதேசத் திருநாமம்

**உபதேசத் திருநாமம்** என்னும் நூல் 89 பாடல்களைக் கொண்ட நூல்.  
இது ஏட்டுச் சுவடியாகவே உள்ளது.  
இந்த நூலில் அதன் ஆசிரியர் பெயர் குறிப்பிடப்படவில்லை.  
எனினும் இந்த நூலின் தொடக்கத்தில் உள்ள வடமொழித் தனியனில் லோம தேசிக முனிவரைப் பற்றிய குறிப்பு ஒன்று உள்ளது. இதனைக்கொண்டு லோகம் ஜீயர் (லோக தேசிகர்) செய்த நூல் என மு. அருணாசலம் கருதுகிறார்.  
இந்த நூலில் இவர் பாடிய பாடல்களுடன் இவரது முன்னோர் சிலரின் பாடல்களும் சேர்க்கப்பட்டுள்ளன.
- இது 16ஆம் நூற்றாண்டு நூல்.
# உபதேசத் திருநாமம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# உருத்திராக்க விசிட்டம்

**உருத்திராக்க விசிட்டம்** என்பது தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்.  
இது 108 வெண்பாக்கள் கொண்டது.  
இது உருத்திராக்க மாலையில் இருக்கவேண்டிய 108 மணிகளின் எண்ணிக்கை போலும்.  
அத்துடன் தொடக்கத்திலிலுள்ள பாயிரப் பகுதியில் 15 பாடல்கள் உள்ளன.
:உருத்திராக்க மரம் வளர்ப்பது,
:உருத்திராக்க மணி முங்களின் எண்ணிக்கை,
:முக எண்ணிக்கைப் பலன்,
:அணியும் முறை,
:அணிந்து செபம் செய்யும் முறை,
:பலன்
முதலான செய்திகள் இதில் கூறப்பட்டுள்ளன.  
இந்தச் செய்திகளை இவர் ஆகமங்களிலிருந்தும், கந்தபுராணத்திலிருந்தும் திரட்டியதாகக் குறிப்பிடுகிறார்.
- இந்த நூலின் காலம் 16ஆம் நூற்றாண்டு.
# உருத்திராக்க விசிட்டம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# உருப சொரூப அகவல்

**உருப சொரூப அகவல்** என்பது ஒரு சைவ சமய நூல்.  
இதனை இயற்றியவர் தி௫க்கயிலாய பரம்பரை வேளாக்குறிச்சி ஆதீன கு௫ முதல்வர் சத்திய ஞானியின் ஞானாசிரியன் காவை அம்பலவாணத் தம்பிரான்.  
பதி, பசு, பாசம் என முப்பிரிவாக இறைநிலையைக் காண்பது சைவம்.  
இவற்றில் பாசத்தை முப்பிரிவாக்கி, பதி, பசு, ஆணவம், கன்மம், மாயை என ஐந்து பிரிவாக்கிக் காண்பது உண்டு.  
இவற்றின் தசகாரியங்களைக் கூறுவது இந்தச் சிறுநூல்.  
தத்துவ ரூபம், தத்துவ தரிசனம், தத்துவ சுத்தி என்னும் முப்பிரிவில் தத்துவ ரூபத்தை 8 பிரிவாக்கிக்கொண்டு 10 காரியங்களாகக் காண்பது தசகாரியம். அவை
இவற்றை இந்த நூல் விளக்குகிறது.
- இந்த நூலின் காலம் 14ஆம் நூற்றாண்டு.
# உருப சொரூப அகவல்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# உரோமரிசி ஞானம்

உரோமரிசி 16ஆம் நூற்றாண்டில் வாழ்ந்த சித்தர்களில் ஒருவர்.  
இவர் தன் பெயரை ‘உரோமன்’ எனக் குறிப்பிட்டுள்ளார்.  
இவர் பெயரில் 10 நூல்கள் உள்ளன.  
இவை ரசவாத வைத்தியம், யோகம் பற்றிய செய்திகளைக் கூறுகின்றன.  
அவற்றுள் ஒன்று **உரோமரிசி ஞானம்**.  
இந்த நூலில் 28 கண்ணிகள் உள்ளன.
;பாடல்
:ஒண்ணான மவுனம் என்றே யோகம் விட்டால்
:ஒருபோதும் சித்தி இல்லை வாதம் தானும்
:பெண்ணார்தம் ஆசைதனை விட்டு வந்தால்
:பேரின்ப முத்திவழி பேசுவேனே  
:அழைப்பதற்கு நல்லபிள்ளை ஆனால் நன்றே
:ஆகாத சீடர்களைச் சேர்த்தல் தோடம்
:பிழைப்பதற்கு வழி சொன்னால் பார்க்க மாட்டான்
:பெண்டாட்டி மனம் குளிரப் பேசும் மாடு
# உரோமரிசி ஞானம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
- சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
# சிவஞான வள்ளல்

**சிவஞான வள்ளல்** 15 ஆம் நூற்றாண்டில் வாழ்ந்த தமிழ்ப்புலவர் ஆவார். இவர் தமிழில் இருபது நூல்களை பாடியுள்ளார். இவற்றை வேதாந்தநூல்கள் என்பர்.
# சிவஞான வள்ளல்

## வாழ்க்கை

சிவஞான வள்ளல் சீர்காழியில் வாழ்ந்தவர்.
காழிக் (சீர்காழி) கண்ணுடைய வள்ளல் என்பவரின் மாணாக்கர் சுயம்பிரகாச வள்ளல். சுயம்பிரகாச வள்ளலின் மாணாக்கர் சிவஞான வள்ளல்.  
இவர் கையாளும் நூல்களில் குறிப்பிடத் தக்கவை
இவர் கையாளும் தொடர்களைப் கொண்ட முன்னோர் நூல்கள்
# சிவஞான வள்ளல்

## எழுதியுள்ள நூல்கள்

1. சத்திய ஞான போதம்
1. பதி பசு பாச விளக்கம்
1. சித்தாந்த தரிசனம்
1. உபதேச மாலை
1. சிவஞானப் பிரகாச வெண்பா
1. ஞான விளக்கம்
1. அத்துவிதக் கலிவெண்பா
1. அதிரகசியம்
1. சிவாகமக் கச்சிமாலை
1. கருணாமிர்தம்
1. சுருதிசார விளக்கம்
1. சிந்தனை வெண்பா
1. நிராமய அந்தாதி
1. திருமுகப் பாசுரம்
# சிவஞான வள்ளல்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வரிச்சீர் ஓட்டம்

## வெளியிணைப்புகள்

-
- குழாயில் வரிச்சீர் ஓட்டம்
# பார்வைத் தொகுதி

**பார்வைத் தொகுதி** (*Visual system*) என்பது மைய நரம்புத் தொகுதியின் ஒரு பகுதி. இது பார்வை சார்ந்த விபரங்களைப் பயன்படுத்தி உயிரினங்கள் பார்ப்பதற்கு உதவுவதுடன், படிமங்களை உருவாக்காத பிற ஒளித்தூண்டல் செயற்பாடுகள் நடைபெறுவதற்கும் துணை செய்கிறது. இத் தொகுதி, பார்க்கக்கூடிய ஒளியில் இருந்து தகவல்களைப் பெற்று சுற்றிலும் உள்ள உலகின் விம்பம் ஒன்றை உருவாக்கித் தருகிறது. பார்வைத்தொகுதி பல சிக்கலான செயற்பாடுகளைச் செய்கிறது. ஒளியைப் பெற்று ஒற்றைக்கண் விம்பங்களை உருவாக்குதல், இந்த இரு பரிமாணப் படிமங்களில் இருந்து இருகண் பார்வையை உருவாக்குதல், காணும் பொருட்களை அடையாளம் கண்டு வகைப்படுத்தல், பொருட்கள் இருக்கும் தூரத்தையும் வெவ்வேறு பொருட்களுக்கு இடையிலான தூரங்களையும் மதிப்பிடல், காணும் பொருட்களுக்குச் சார்பாக உடல் இயக்கங்களை வழிப்படுத்தல் என்பன அவற்றுள் அடங்குவன. பார்வைக்குரிய தகவல்களின் உடலியல் வெளிப்பாடே பார்வைப் புலன் எனப்படுகின்றது. இது இல்லாத நிலையே குருட்டுத் தன்மை ஆகும். பார்வைப் புலன் சாராத, விம்பங்களை உருவாக்காத பார்வைச் செயற்பாடுகளும் உள்ளன. விழிப்பாவை மறிவினை இவ்வாறான ஒரு செயற்பாடு ஆகும்.
# பார்வைத் தொகுதி

## அறிமுகம்

இந்தக் கட்டுரையில் பாலூட்டிகளின் பார்வைத்தொகுதியே பெரும்பாலும் விவரிக்கப்பட்டாலும் மற்ற "உயர்" விலங்குகளுக்கும் ஒப்பான பார்வைத்தொகுதிகள் உள்ளன. பார்வைத்தொகுதியில் உள்ளடங்கியவை:  
- கண், முதன்மையாக விழித்திரை
- பார்வை நரம்பு
- பார்வையியக் குருசு
- பார்வைத்தடம்
- பக்கவாட்டு தாலமசு பின்னுள்ள இருமேடு
- பார்வை ஒளியீடு
- கட்புல புறணி
- கட்புல இணைவு புறணி.  
வெவ்வேறு இனங்கள் மின்காந்த நிழற்பட்டையின் வெவ்வேறு பகுதிகளைக் காணக்கூடியனவாக உள்ளன; காட்டாக, அந்தோபிலாகள் புற ஊதாக் கதிர் ஒளியில் பார்க்கக் கூடியன. அதே போல குழி விரியன்கள் அகச்சிவப்புக் கதிர்களை உணரக்கூடிய குழி உறுப்புக்களால் தங்கள் இரைகளை துல்லியமாக பிடிக்க இயலும். 2000 அடி ஆழத்தில் உள்ள இரைகளை கண்டுபிடிக்க வாள்மீன்களின் கண்கள் வெப்பத்தை வீசக் கூடியனவாக உள்ளன.
# எட்டுத்தொகை உரைகள்

எட்டுத்தொகை நூல்களுக்குப் பழைய உரைகள் 12, 13, 14ஆம் நூற்றாண்டுகளில் தோன்றின.
| எண் | நூல் | பழைய உரை | உரை தோன்றிய நூற்றாண்டு |  |
| --- | --- | --- | --- | --- |
| 1 | நற்றிணை | இல்லை | - |  |
| 2 | குறுந்தொகை | பேராசிரியர், நச்சினார்கினியர் உரைகள் உண்டு. (கிடைக்கவில்லை) | 13, 14 |  |
| 3 | ஐங்குறுநூறு | பழைய உரை | 13 |  |
| 4 | பதிற்றுப்பத்து | பழைய உரை | 13 |  |
| 5 | பரிபாடல் | பரிமேலழகர் | 13 |  |
| 6 | கலித்தொகை | நச்சினார்க்கினியர் | 14 |  |
| 7 | அகநானூறு | பழைய உரை, ஒரு பகுதி மட்டும் | 13 |  |
| 8 | புறநானூறு | பழைய உரை, ஒரு பகுதி மட்டும் | 12 | } |
# எட்டுத்தொகை உரைகள்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# எயித்தியப் புரட்சி

**எயித்தியப் புரட்சி ** அல்லது **ஹைட்டியின் புரட்சி** (*Haitian Revolution*, 1791–1804) பிரெஞ்சுக் குடியேற்ற நாடான செயிண்ட் டொமிங்குவில் ஏற்பட்ட புரட்சியைக் குறிப்பதாகும். இந்தப் புரட்சியின் விளைவாக அங்கு அடிமை முறை ஒழிக்கப்பட்டதுடன் எயிட்டி ஆபிரிக்கர்களால் ஆளப்பட்ட முதல் குடியரசாக மலர்ந்தது. இதுவே அடிமைத்தனத்திற்கு எதிராக வெற்றி கண்ட முதல் புரட்சியாகும். எயித்தியப் புரட்சி பிற்காலத்தில் நிகழ்ந்த பல முக்கியப் புரட்சிகளுக்கு வழிகோலியதுடன் அமெரிக்காக்களின் எதிர்காலத்தைத் தீர்மானிப்பதிலும் முக்கியப் பங்காற்றியது.
# ஆலி ஆட்டம்

**** என்பது நாட்டுப்புறக் கலைகளில் ஒன்றாகும். ஆலி எனப்படும் பூத வடிவில் அமைந்த, உள்ளீடற்ற ஓர் உருவ பொம்மைக்குள் நாட்டுப்புறக் கலைஞர்கள் நுழைந்து கொண்டு ஆடும் ஆட்டமாகும். இந்த ஆலிகள் மூங்கில், காகிதம் போன்றவற்றால் செய்யப்படுகின்றன. கலைஞர்கள் ஆலிகளுக்கு வண்ணம் தீட்டித், தலையில் மாட்டிக்கொண்டு ஆடுவர்.  
பூத வடிவம் மட்டுமின்றி கரடி, புலி, மூதாட்டி போன்ற வேடங்களிலும் ஆலிகள் உருவாக்கப்படுகின்றன. இவ்வாட்டத்தில் ஆண்களே, பெண் வேடமணிந்து ஆடுவதும் உண்டு. பூதம், பேய், பிசாசு போன்றவற்றின் மீது மனிதர்களுக்கு உள்ள அச்சத்தைப் போக்குவதற்காகவே ஆலி ஆட்டம் தோன்றியதாகக் கூறப்படுகிறது. கோரமான உருவங்களாக மனிதர்கள் கற்பனை செய்து வைத்திருந்த முகங்களை உருவாக்கி, அதை அணிந்து கொண்டு கோயில் திருவிழாக்களில் ஆலி ஆட்டம் நிகழ்த்தப்படுகிறது. இது குழந்தைகள் விரும்பிப் பார்க்கும் ஆட்டமாகும்.  
ஆலி ஆட்டம், தமிழகத்தின் தென் மாவட்டங்களில் பரவலாக நிகழ்த்தப்படுகிறது. இது கோவில்களில் திருவிழாக்களின் போது நடத்தப்படுவதோடு, பிற நிகழ்ச்சிகளில் சமூகம் சார்ந்ததாகவும் நடத்தப்படுகிறது.
# கட்டற்ற ஆக்கம்

**கட்டற்ற ஆக்கம்** (free content) என்பது மக்களின் பயன்பாட்டுக்கு எவ்விதமான சட்டரீதியான கட்டுப்பாடுகளும் அற்ற கலைப்படைப்பு அல்லது ஆக்கத்தினைக் குறிக்கும். கட்டற்ற உள்ளடக்கமானது பின்வரும் சந்தர்ப்பங்களில், எவ்விதமான கட்டுப்பாடுமற்ற செயற்பாட்டுக்கு வழிவகுக்கும்.
- அவ்வுள்ளடக்கத்தைப் பாவிப்பதற்கும், அதிலிருந்து நன்மையடையவும்,
- அவ்வுள்ளடக்கத்தைக் கற்றுக்கொள்ளவும், கற்றுக்கொண்டதைப் பிரயோகிக்கவும்,
- அவ்வுள்ளடக்கத்தின் பிரதியைப் பெற்றுக்கொள்ளவும், அதனை விநியோகிக்கவும்,
- அவ்வுள்ளடக்கத்தை மாற்றவும், மேம்படுத்தவும், இதன்மூலம் உருவாக்கப்பட்ட புதிய உள்ளடக்கத்தை விநியோகிக்கவும், அனுமதி வழங்குகின்றது.
# கட்டற்ற ஆக்கம்

## கட்டற்ற ஆக்கமும், திறந்த ஆக்கமும்

வெவ்வேறு வரையறைகள் பயன்படுத்தப்பட்டாலும், கட்டற்ற ஆக்கமும், திறந்த ஆக்கமும் சட்டரீதியில் ஒத்தவையாகும். எனினும், கட்டற்ற மென்பொருள் மற்றும் திறந்த மூலம் ஆகிய சொற்றொடர்கள் இவ்விரண்டுக்குமிடையிலான கருத்தியல் ரீதியான வேற்றுமையை விவரிக்கின்றன.  
திறந்த உள்ளடக்கம் என்பது பொதுவெளியில் உள்ள அனைத்துப் படைப்புக்களையும் மேலும் மேற்குறித்த சலுகைகளை உடைய காப்புரிமை பெற்ற படைப்புக்களையும் அடக்குகின்றது.பெரும்பாலான நாடுகளில் காப்புரிமைச் சட்டங்கள் காப்புரிமையாளருக்கு தமது படைப்புக்கள் மீது வணிக ரீதியிலான கட்டுப்பாட்டை மேற்கொள்ள அனுமதி வழங்குவதால் இவ்வாறான காப்புரிமை உள்ளடக்கங்கள் கட்டாயமாக வெளிப்படையாகவே கட்டற்ற உள்ளடக்கமாக அறிவிக்கப்பட வேண்டும். இது வழமையாக உரிம ஆவணத்தின் குறித்த கூற்றுக்களை ஆதாரமாகக் குறிப்பிடுவதன் மூலம் மேற்கொள்ளப்படும்.  
குறித்த படைப்பு அதன் காப்புரிமை காலாவதியான காரணத்தால் கட்டற்ற உள்ளடக்கமாகக் கருதப்பட்டு பொதுவெளியில் காணப்பட்டாலும்கூட, காப்புரிமைச் சட்டங்கள் மாறுவதன் காரணத்தால் மீண்டும் காப்புரிமையுடையதாக மாறலாம்.
# கட்டற்ற ஆக்கம்

## விக்கிப்பீடியாவும் கட்டற்ற உள்ளடக்கமும்

விக்கிப்பீடியா என்பது ஒரு புகழ்பெற்ற இணையத்தில் காணப்படும் பயனர்களால் உருவாக்கப்பட்ட கட்டற்ற உள்ளடக்கத் தொகுப்பாகும்.  
மிகவும் கட்டுப்பாடான வரையறையின் படி, ஒரு ஆக்கம் கட்டற்ற உள்ளடக்கமாக ஏற்றுக்கொள்ளப்படுவதற்கு அவ்வாக்கம் எவ்விடத்திலும் காப்புரிமைக் கட்டுப்பாடுகள் அற்றதாகக் காணப்பட வேண்டும். எனினும், விக்கிப்பீடியாவின் உள்ளடக்கக் கொள்கைகளில் இவ்வாறான இறுக்கமான கட்டுப்பாடுகள் இல்லை.  
விக்கிப்பீடியாவின் மிகப்பெரும்பாலான உள்ளடக்கங்கள் கட்டற்ற உள்ளடக்கங்களாகக் காணப்பட்டாலும், சில காப்புரிமை பெற்ற படைப்புக்கள் நியாயமான பயன்பாட்டு அடிப்படையில் பயன்படுத்தப்படுகின்றன. மேலும் சில சமயங்களில், குறித்த காப்புரிமை பெற்ற படைப்புக்குரிய நாட்டின் காப்புரிமைச் சட்டங்கள் ஏனைய பெரும்பாலான நாட்டுச் சட்டங்களிலிருந்து பெரிதும் வேறுபட்டிருக்கும் சந்தர்ப்பத்தில் அப்படைப்புக்களும் ஏற்றுக்கொள்ளப்படுகின்றன.
# எதிர்நூல்

**எதிர்நூல்** என்று யார் செய்தார் என்னும் குறிப்பு இல்லை. உரையாசிரியர்கள் எதிர்நூல் என்னும் பெயரைக் குறிப்பிடுகின்றனர்.  
- பேராசிரியர் குறிப்பு  
அறிவாளி ஒருவன் தன் கோட்பாட்டை நிலைநாட்டிப் பிறர் கோட்பாட்டை மறுப்பது எதிர்நூல்.  
:தன்கோள் நிறீஇப் பிறன்கோள் மறுப்பது
:எதிர்நூல் என்ப ஒரு சாராரே – தொல்காப்பியம், மரபியல், பேராசிரியர் உரை  
நன்னூல் முதல்நூல், வழிநூல், சார்புநூல் என மூன்று வகையாகப் பிரித்துக் காட்டி ‘முன்னோரின் வேறுநூல்’ என்று மற்றொன்றையும் குறிப்பிடுகிறது.  
- நன்னூல் நூற்பா 5, 6, 7. 8
- நன்னூல் நூற்பா 9  
:முன்னோர் மொழிபொருளே அன்றி அவர்மொழியும்
:பொன்னேபோல் போற்றுவம் என்பதற்கும் – முன்னோரின்
:வேறுநூல் செய்தும்எனும் மேற்கோள்இல் என்பதற்கும்
:கூறு பழஞ் சூத்திரத்தின் கோள்
இதனை எதிர்நூல் எனக் குறிப்பிட்டனர் போலும்.  
பேராசிரியர் உரையை உள்ளத்தில் கொண்டு எதிர்நூலின் காலம் 12ஆம் நூற்றாண்டு என மு. அருணாசலம் முடிவுக்கு வருகிறார்.
# எதிர்நூல்

## கருவிநூல்

- மு. அருணாசலம், தமிழ் இலக்கிய வரலாறு, பதின்னிரண்டாம் நூற்றாண்டு, பாகம் 1, 2005
# தமிழகத்தில் மத்திய பழங்கற்காலம்

**தமிழகத்தில் மத்திய பழங்கற்காலம்** என்பது கிமு. 50,000 - கி.மு.20,000 வரை நிலவியது. இக்காலத்தில் பெரிய எருது இனங்கள் வாழ்ந்தன. இவை பற்றிய எச்சங்கள் தமிழகத்தில் காணாவிடிலும் நர்மதை ஆற்றங்கரையில் காணப்படுவதால் அவை தமிழகத்திலும் வாழ்ந்ததாகக் கொள்ளலாம். கீழைப் பழங்கற்கால மக்கள் பயன்படுத்திய குவாட்சயிட் கல்லாயுதங்களை விட மென்மை பொருந்திய செசுபர், சேட், அகேற், சல்செடனி ஆகிய கற்களில் இக்கால மக்கள் ஆயுதங்களை தயாரித்திருக்கின்றனர்.
# தமிழகத்தில் மத்திய பழங்கற்காலம்

## முக்கியத்துவம்

இக்கால மக்கள் மென்மை பொருந்திய கருவிகளை பயன்படுத்தினாலும் கீழைப் பழங்கற்கால மக்கள் பயன்படுத்திய குவாட்சயிட் கல்லாயுதங்களும் சேர்ந்தே இவற்றுடன் காணப்படுகின்றன. இதிலிருந்து சுரண்டல் கருவிகள், துளைக்கருவிகள், கூர்க்கருவிகள் போன்றவற்றை செய்துள்ளதாக தெரிவதால் இக்கால மக்கள் மரவுரி, மிருகத்தோல் போன்றவற்றை ஆடைகளாகப் பயன்படுத்தியது தெரிகிறது. கூர்க்கருவிகள் இருந்ததால் மரத்தினால் செய்யப்பட்ட ஈட்டிகள் குறைந்து மூங்கிலை கூர்தீட்டி அம்புகளாய் பயன்படுத்தும் தொழில் நுட்பம் இக்கால மக்களிடையே நிலவியது.
# தமிழகத்தில் மத்திய பழங்கற்காலம்

## வளர்ச்சி

இக்கால கட்டத்தில் அனைத்து கற்கால தொழில்நுட்பங்களும் வளர்ந்தது. அவை,
1. கடினக்கல்லாயுதங்களான தழும்புரி, தழும்பழி போன்ற ஆயுதங்களில் இருந்து செதிற்கல்லாக வளர்ந்தது.
1. கோடாரி, ஈட்டி போன்ற சிறிது தூரம் செல்லும் இலக்கு ஆயுதங்கள் குறைந்து வில் போன்ற நீண்ட இலக்கு ஆயுதங்கள் தயாரிக்கப்பட்டன.
1. கீழைப்பழங்கற்காலத்தவர் செதிற்கல் போன்றவற்றை கண்டுகொள்ளாமல் விட்டனர். ஆனால் இவர்கள் செதிற்கல்லிருந்து வில் தயாரிக்கும் தொழில்நுட்பம் கற்றுக் கொண்டனர்.
1. இக்காலத்திலேயே மனிதன் தற்போதைய உருவம் அடைந்தான்.
# தமிழகத்தில் மத்திய பழங்கற்காலம்

## களங்கள்

தமிழகத்தில் கொற்றலை ஆற்றங்கரை, அத்திரம்பாக்கம், புத்தமனுவங்கா போன்ற இடங்களில் இக்காலக் கருவிகளான சுரண்டல் கருவிகள், துளைக்கருவிகள், கூர்க்கருவிகள் போன்றவைக் காணப்படுகின்றன.
# செதிற்கல்

**செதிற்கல்** (levalloisian) என்பது மத்திய பழங்கற்கால (கி.மு. 50,000 - கி.மு. 20,000) மக்கள் பயன்படுத்திய ஆயுதங்களாகும். இதற்கு முன் வாழ்ந்த கீழைப் பழங்கற்கால (கி.மு. 26,00,000 - கி.மு. 50,000) மக்கள் ஒரு பாறையில் இருந்து ஒரு கல்லை உடைத்து எடுத்தும் (தழும்புரி), பின் அதை செப்பனிட்டும் (தழும்பழி) பயன்படுத்தினர். ஆனால் அக்கற்களோடு சிதறும் சிறிய கற்களை கண்டுகொள்ளாமல் விட்டு விட்டனர். நாளடைவில் மனித சிந்தனை வளர்ந்ததால் சிதறிய கற்களிலிருந்தும் கூரிய ஆயுதங்கள் செய்யும் முறையை மனிதன் கற்றுக் கொண்டான். அதுவே செதிற்கல் ஆயுதங்களாகும்.
# எகிப்தியக் கோவில்கள்

## புகழ் பெற்ற பண்டைய எகிப்தியக் கோயில்கள்

- அபு சிம்பெல் கோயில்கள்
- அல்-உக்சுர் கோயில்
- ஆமொன் ரா வளாகம்
- கர்னாக் கோயில்கள்
- எட்ஃபூ கோயில்
- மெடிநெத் அபு கோயில்
- சூரியக் கோயில்கள்
- நினைவுக் கோயில்
- கெர்ப் உசைன் கோயில்
# எகிப்தியக் கோவில்கள்

## இதனையும் காண்க

- பண்டைய எகிப்தியக் கடவுள்கள்
- பண்டைய எகிப்தின் சமயம்
- பாரோக்களின் பட்டியல்
- பண்டைய எகிப்திய அரசமரபுகள்
# எகிப்தியக் கோவில்கள்

## மேற்கோள்களும் குறிப்புக்களும்

;குறிப்புகள்  
;மேற்கோள்கள்
# எகிப்தியக் கோவில்கள்

## மேற்கோள் காட்டப்பட்ட படைப்புக்கள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# எகிப்தியக் கோவில்கள்

## மேலதிக வாசிப்புக்கு

-
-
-
# எகிப்தியக் கோவில்கள்

## வெளியிணைப்புகள்

- Ancient Egyptian architecture: temples
# ஏகாம்பரநாதர் உலா

**ஏகாம்பரநாதர் உலா** இரட்டைப்புலவர் பாடிய நூல்களில் ஒன்று. இந்த நூலில் காடவர் தலைவன் சம்புவராயன் மல்லிநாதன் பற்றிய செய்தி வருகிறது. இதனால் இதன் காலம் 14-ஆம் நூற்றாண்டு எனக் கொள்ளப்படுகிறது.  
156 கண்ணிகள் இந்த நூலில் உள்ளன.  
இந்த நூலில் சொல்லப்படும் கதை:  
கயிலாயத்தில் உமை சிவனது கண்ணைப் புதைத்தார். அதனால் உலகம் இருண்டது. சிவன் உமையைச் சபித்தார். சாபத்தின்படி உமை காஞ்சியில் பிறந்து சிவனைப் பூசித்தார். சிவன் வந்தார். கம்பை ஆற்றில் வெள்ளம் வந்தது. அம்மை பயந்து சிவனைத் தழுவினாள்.
ஏழு பருவப் பெண்கள்
:ஏழாம் பருவத்துப் பேரிளம்பெண் பற்றிக் கூறும்போது சிவபுரத்தின் காட்சி விளக்கப்பட்டுள்ளது.
# ஏகாம்பரநாதர் உலா

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வண்ணம் (சிற்றிலக்கியம்)

**வண்ணம்** என்பது சிற்றிலக்கிய வகைகளில் ஒன்று. இரட்டைப்புலவர் பாடிய ஏகாம்பரநாதர் வண்ணம் என்னும் நூலில் இதன் அமைப்பைக் காணலாம்.  
- பாடல் பகுதியில் வினாவோ, வினவுவது போன்ற செய்தியோ கூறப்பட்டிருக்கும். அதற்கு விடையாக இரண்டொரு சொல்லில் விடையும் சொல்லப்பட்டிருக்கும். இது *பொருள்நோக்கு வண்ணம்*.  
எடுத்துக்காட்டு:  
:எருக்கிலை பழுப்பதேன்
:எருமைக்கன்று சாவதேன்
::பாலற்று (பால் இல்லாமல்)  
- மற்றொன்று *சொல்நோக்கு வண்ணம்*. இதில் இசைப்பாடலின் இடையே, அடியின் இறுதியில் தனிச்சொல்லோ, தனிச்சொல் தொடரோ அமைந்திருக்கும்.  
:அருணகிரிநாதர் பாடல்கள்
:வண்ணச்சரபம் தண்டபாணி சுவாமிகள் சுவாமிகள் பாடல்கள்  
எடுத்துக்காட்டு:  
::மறுத்தோன்ற வெளுத்த பிழை
::படப் பாந்தள் இடைச் செருகி
:வளர்ந்தோங்கி முடித்த சடையார் - காஞ்சனம் அனையார்
::மலர்க்காந்தள் முறுக்கு அவிழ ...
# ஏகாம்பரநாதர் வண்ணம்

**ஏகாம்பரநாதர் வண்ணம்** என்பது இரட்டைப்புலவர் பாடிய நூல்களில் ஒன்று. காலம் 14ஆம் நூற்றாண்டு.  
வண்ணம் என்பது ஒரு வகைச் சிற்றிலக்கியம்.  
இது அகத்திணைச் சிற்றிலக்கியம். தலைவி தலைவனுடன் செல்லும் உடன்போக்கு பற்றியது. தலைவியாகிய தன் மகளைத் தேடிச் செல்லும் செவிலித்தாய் வழியில் வரும் முக்கோல் பகவரை (சான்றோரை) “என் மகளைப் பார்த்தீர்களா” என வினவுதலும், முக்கோல் பகவர் அதற்கு விடையாகச் சொல்லும் செய்திகளும் கொண்ட நூல் இந்த வண்ணம்.  
இந்த நூலிலுள்ள பாடல் – எடுத்துக்காட்டு
::மறுத்தோன்ற வெளுத்த பிழை
::படப் பாந்தள் இடைச் செருகி
:வளர்ந்தோங்கி முடித்த சடையார் - காஞ்சனம் அனையார்
::மலர்க்காந்தள் முறுக்கு அவிழ ...
# ஏகாம்பரநாதர் வண்ணம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# கௌரிசங்கம் (அணிகலன்)

**கௌரிசங்கம்** என்பது செட்டிநாட்டுத் திருமண அணிகலன்களுள் ஒன்றாகும். செட்டிநாட்டினர் என அழைக்கப் பெறும் நாட்டுக்கோட்டை நகரத்தார் எனும் நாட்டுக்கோட்டைச் செட்டியார் சாதியினர் திருமணம் அல்லது சாந்திக் கல்யாண (சஷ்டியப்த பூர்த்தி) நாளன்று மணமகன் இந்த அணிகலனை அணிந்து கொள்கிறார்.
# கௌரிசங்கம் (அணிகலன்)

## உருத்திராட்ச மாலை

கௌரி சங்கம் என்பது ஒரு உருத்திராட்ச மாலையாகும். இந்த கௌரிசங்கத்தில் உருத்திராட்சங்களை ஒன்றுடன் ஒன்றாக இணைக்கும் இணைப்புகள், தொங்கட்டான் (பெண்டன்ட்) போன்றவை தங்கத்தில் அமைக்கப்படுகிறது. இந்தத் தொங்கட்டானில் ரிசபாருடர் எனும் ரிசப வாகனத்தில் சிவசக்தி சமேதராக அமர்ந்திருக்கும் வடிவம் பொறிக்கப்பட்டிருக்கும்.
# கௌரிசங்கம் (அணிகலன்)

## இதையும் பார்க்க

கழுத்திரு (அணிகலன்)
# இலங்கைத் துடுப்பாட்ட வீரர்களின் பட்டியல்

**இலங்கைத் துடுப்பாட்ட வீரர்களின் பட்டியல்** (*List of Cricketers from Sri Lanka*) இலங்கைத் துடுப்பாட்ட அணியில் விளையாடிய துடுப்பாட்ட வீரர்களைப் பட்டியலிடுகிறது.
# இலங்கைத் துடுப்பாட்ட வீரர்களின் பட்டியல்

## பட்டியல்

- சாலிய அகங்கம
- கய் தி அல்விசு
- கவ்சிக்கு அமலீன்
- சயந்த அமரசிங்க
- இரஞ்சித்து அமுனுகம
- தொன் அனுரசிரி
- இறசல் பிரேமகுமாரன் ஆர்னோல்டு
- மாவன் அத்தப்பத்து
- மாலிங்க பண்டார
- நிரோசன் பண்டாரதிலக்கே
- ஏமந்த பொத்தேசு
- சரித்த பெர்னான்டோ
- உபுல் சந்தன
- இலலித்து சந்திரசேன
- புபுது தசநாயக்க
- குமார் தர்மசேன
- உரோய் இடயசு
- திலக்கரத்ன தில்சான்
- சமரா துனுசிங்கே
- தில்லார பர்னான்டோ
- தினூச பெர்னாண்டோ
- அசந்த பெர்னான்டோ
- இலலிதமான பெர்னான்டோ
- நிசால் பெர்னான்டோ
- இரஞ்சித்து பெர்னாண்டோ
- சுசில் பெர்னான்டோ
- சாமுவேல் பீட்டர் உவொயெனந்தெர்
- இந்திக்க கால்லகே
- சமில கமகே
- தர்சன கமகே
- சனக்கு கமகே
- அக்கலங்க கனேகம
- யோகான் குணசேகர
- மகேஸ் குணதிலக்க
- புளத்தி குணரத்ன
- சி. எச். குணசேக்கர
- இரஞ்சன் குணத்திலக்க
- அருணா குணவர்தனா
- அவிற்க குணவர்தன
- உரோசன் குணரத்ன
- அசங்க குருசிங்க
- சந்திக அதுருசிங்க
- இரங்கன ஏரத்து
- தினூக எட்டியாரச்சி
- பேட்ரம் எய்ன்
- தேவிடு எயின்
- சமன் சயந்த
- பிரதீபு சயப்பிரகாத்தரன்
- உரொகான் சயசேக்கர
- இசுட்டான்லி சயசிங்க
- சுனில் சயசிங்க
- சனத்து சயசூரிய
- சூனியசு இரிச்சடு சயவர்தனா
- மகேல சயவர்தன
- பிரசன்ன சயவர்தனா
- சர்கோ சயவிக்ரம
- சிறீதரன் செகநாதன்
- வினோதன் சோன்
- என். எசு. சோசபு
- உரோசன் குணரத்ன
- சாந்த களவிட்டிகொட
- உருவான் கல்பகே
- இலலித்து களுபெரும
- சனத்து களுபெரும
- உருமேசு களுவிதாரன
- திலின கந்தம்பே
- சமர கப்புகெதர
- உவைசு கர்னைன்
- ஆர். எல். தி கரிட்டர்
- நுவன் குலசேக்கர
- பிரண்டன் குருப்பு
- கோசல குருப்பாரச்சி
- கிரகெம் இலெப்ரோய்
- துலிப்பு இலியனகே
- கௌசல் உலொக்கு ஆரச்சி
- தில்லார உலொக்குகெட்டிகே
- இரஞ்சன் மடுகல்ல
- இரஞ்சித்து மதுருசிங்க
- உரொசான் மகானாம
- பர்வீசு மஃரூபு
- இலசித்து மாலிங்க
- அசந்த த மெல்
- சமிந்த மென்டிசு
- துலிப்பு மென்டிசு
- செகான் முபாரக்கு
- மஞ்சுல முனசிங்க
- முத்தையா முரளிதரன்
- நவீடு நவாசு
- பிரபாத்து நிசங்க
- தோனி ஓப்பாத
- சயந்த பரனதல
- சுதத்து பெக்குயில்
- காமினி பெரேரா
- உருச்சிர பெரேரா
- சுரேசு பெரேரா
- மேவன் பீரிசு
- வெர்னோன் பிரின்சு
- தம்மிக்க பிரசாது
- இரவீந்திர புட்பகுமார்
- சம்பிக்க இராமநாயக்க
- அனுர இரணசிங்க
- கீர்த்தி இரனசிங்க
- அர்ச்சுன இறணத்துங்க
- தம்மிக்க இறணத்துங்க
- நிசாந்த இறணத்துங்க
- சஞ்சீவ இறணத்துங்க
- நிலந்த இரத்னாயக்கா
- உருமேசு இரத்னாயக்க
- இரவி இரத்னாயக்கா
- அதுல சமரசேக்கர
- துலிப்பு சமரவீர
- திலன் சமரவீர
- குமார் சங்கக்கார
- இடக்ளசு தி சேரம்
- இந்திக்க தி சேரம்
- பாக்கியசோதி சரவணமுத்து
- மகாதேவன் சதாசிவம்
- சரித்து சேனாநாயக்க
- அசித்து தி சில்வா
- அமல் சில்வா
- அரவிந்த தி சில்வா
- அசிலி தி சில்வா
- அசோக்க தி சில்வா
- சாமர சில்வா
- கிரேன்விலி தி சில்வா
- சயந்த சில்வா
- இலங்கா தி சில்வா
- சசீவ தி சில்வா
- டி. எசு. தி சில்வா
- இசுட்டான்லி தி சில்வா
- சுசீவ தி சில்வா
- அனுர தென்னக்கோன்
- உப்புல் தரங்க
- திலன் துசாரா
- அசான் திலகரத்ன
- மனோரதன் திவாகர்
- எரிக்கு உப்பசாந்த
- சமிந்த வாசு
- George Vanderspar
- மைக்கல் வென்டாட்டு
- மர்லோன் வென்னாட்டு
- பந்துல வர்ணப்புர
- சயானந்த வர்ணவீர
- அசித்து வீரக்கொடி
- கவ்சல்ய வீரரத்தின
- சஞ்சீவ வீரசிங்க
- மித்திர வெத்தமுனி
- சிதத்து வெத்தமுனி
- சுனில் வெத்தமுனி
- ஏமந்த விக்கிரமரத்ன
- பிரமோதய விக்கிரமசிங்க
- காமினி விக்கிரமசிங்க
- கப்பில விசேகுணவர்தன
- கயான் விசயக்கோன்
- உரொசர் விசேசூரிய
- பியல் விசயத்துங்க
- திலான் உவூட்டசு
- நுவன் சோய்சா
# இலங்கைத் துடுப்பாட்ட வீரர்களின் பட்டியல்

## இதையும் பார்க்க

- இலங்கை தேர்வுத் துடுப்பாட்டக்காரர்கள் பட்டியல்
# கணிப்பியப் பாய்ம இயக்கவியல்

த்தின் அதிவேக வளிமண்டல மீள்நுழைவின் கணினி உருவகப்படுத்துதல் மாதிரி.]]
-7 வேகத்தில் பறத்தலின் கணினி உருவகப்படுத்துதல் மாதிரி.]]  
**கணிப்பியப் பாய்ம இயக்கவியல்** (*Computational fluid dynamics*-CFD) என்பது படிமுறைத் தீர்வு மற்றும் எண்சார் பகுப்பியல் வழிமுறைகள் மூலம் பாய்ம ஓட்டங்களை ஆராயும் பாய்ம இயக்கவியல் பிரிவாகும். குறிப்பிட்ட எல்லை நிபந்தனைகள் கொண்ட திடப் பரப்புகளோடு வாயுக்கள் மற்றும் நீர்மங்களின் இடைவினைகளை உருவகப்படுத்தவும் கணக்கீடுகள் செய்யவும் கணினிகள் பயன்படுத்தப்படுகின்றன. அதிவேக மீத்திறன் கணினிகள் கொண்டு மிகத் துல்லியமான தீர்வுகளைப் பெறலாம். ஒத்தயொலி வேக மற்றும் கொந்தளிப்புப் பாய்வுகள் போன்ற மிகக் கடினமான பாய்வுப் புலங்களை உருவகப்படுத்தவும் துல்லியமான தீர்வுகள் பெறவதற்குமான மென்பொருட்களை உருவாக்க பெருமளவு ஆராய்ச்சிகள் நடைபெற்றுக் கொண்டிருக்கின்றன. இவற்றால் பெறப்படும் தீர்வுகளை நிச்சயப்படுத்த முதலில் காற்றுச்சுரங்க ஆய்வுகள் செய்யப்படுகின்றன, முழுத் தீர்வையும் மொத்தமாகச் சோதிக்க முழு அளவு மாதிரி சோதனைகள் செய்யப்படுகின்றன, எ-கா: வானூர்தியின் பறத்தல் சோதனை.
# விக்கிப்பீடியா:உங்களுக்குத் தெரியுமா/சூலை 25, 2012

- **ஜி. யு. போப்** (படம்) வட அமெரிக்கராயினும் கல்லறையில் *இங்கே ஒரு தமிழ் மாணவன் உறங்கிக் கொண்டிருக்கிறான்* என்ற வாசகம் இடம்பெற வேண்டும் என்று தனது உயிலில் கூறியிருந்தார்.
- ஒரு தனிப்பட்ட வலையமைப்பினூடாக இரண்டு குறிப்பிட்ட இடங்களை இணைக்கும் மின்னணுவியற்சுற்றே **குத்தகைத் தொடர்** ஆகும்.
- கிரேக்க மெய்யியலாளர் **சாக்கிரட்டீசின்** இறப்பை அவரது சீடர்கள் *சாக்கிரட்டீசு இன்று முதல் சிந்திப்பதை நிறுத்திவிட்டார்* என்று அறிவித்தனர்.
- **ஆர்மடில்லோ** விலங்குகளின் கருக்கட்டலின் போது கருவணுவில் இருந்து நான்கு முளையங்கள் உருவாகி ஒரே மாதிரியான 4 குட்டிகள் ஈனப்படுகின்றன.
- சதுரங்கத்தில் **இறுதி முற்றுகை** என்பது அரசன் நேரடித் தாக்குதலில் கைப்பற்றப்படுவதைத் தடுக்க முடியாத நிலையில் அமைந்திருப்பதைக் குறிக்கும்.
# முதலாம் லியோ (திருத்தந்தை)

**திருத்தந்தை முதலாம் லியோ** (*Pope Leo I*) கத்தோலிக்க திருச்சபையின் 45ஆம் திருத்தந்தையாக கி.பி. 440 செப்டம்பர் 29ஆம் நாளிலிருந்து 461, நவம்பர் 10ஆம் நாள் வரை ஆட்சிசெய்தார்.  
திருச்சபை வரலாற்றிலேயே முதன்முதலாக "பெரிய" ("மகா") என்னும் அடைமொழி பெற்ற முதல் திருத்தந்தை இவரே. இந்த அடைமொழி பெற்ற இரண்டாம் திருத்தந்தை "முதலாம் கிரகோரி" (ஆட்சி: 590-604) ஆவார்.  
முதலாம் லியோ கி.பி. சுமார் 400ஆம் ஆண்டில் இத்தாலிய உயர்குடியைச் சார்ந்த பெற்றோருக்குப் பிறந்தார். "திருத்தந்தையர் நூல்" (*Liber Pontificalis*) என்னும் ஏடு அவர் பிறந்த இடமாக இத்தாலியின் தஸ்கனி பிரதேசத்தைக் குறிக்கிறது.
# முதலாம் லியோ (திருத்தந்தை)

## வாழ்க்கையின் முக்கிய நிகழ்ச்சிகள்

திருத்தந்தை முதலாம் லியோவின் வாழ்க்கை நிகழ்ச்சிகளுள் மிகவும் பேர்பேற்றதாகக் கருதப்படுவது அவர் 452இல் வடக்கிலிருந்து இத்தாலியை நோக்கிப் படையெடுத்துவந்த அட்டிலா என்னும் ஹுண் (:en:Huns)இனப் போர்த்தலைவரை சந்தித்து அப்படையெடுப்பு நிகழாமல் தடுத்து, இத்தாலியைப் பாதுகாத்தது ஆகும்.  
மேலும், திருத்தந்தை லியோ திருச்சபையின் முக்கிய பொதுச்சங்கங்களுள் ஒன்றாகிய கால்செதோன் பொதுச்சங்கத்தில் (451) (:en:Council of Chalcedon) நிகழ்ந்த விவாதங்களுக்கு அடிப்படையான கருத்துக்கோப்புகளை வழங்கியது ஆகும். இச்சங்கமானது இயேசு கிறிஸ்து யார் என்பது பற்றி விவாதித்தது. இயேசு உண்மையிலேயே கடவுளாகவும் உண்மையிலேயே மனிதராகவும் உள்ளார் என்றும், இயேசுவின் மனித இயல்பும் இறை இயல்பும் ஒரே தெய்விக ஆள்தன்மையில் குழப்பமோ பிளவோ இன்றி இணைந்துள்ளன என்றும் வரையறுத்தது.
# முதலாம் லியோ (திருத்தந்தை)

## வாழ்க்கையின் முதற்கட்டம்

"திருத்தந்தையர் வரலாறு" (*Liber Pontificalis*) என்னும் பண்டைய ஏடு தரும் தகவல்படி, திருத்தந்தை லியோ இத்தாலியின் தஸ்கனி பிரதேசத்தில் பிறந்தார். கி.பி. 431இல் அவர் திருத்தொண்டர் (தியாக்கோன்) பணியை திருத்தந்தை முதலாம் செலஸ்தீன் ஆட்சியின்கீழ் தொடங்கியிருந்தார். அப்போது அலெக்சாந்திரியா நகர் மறைமுதல்வர் சிரில், பாலத்தீனத்தின்மீது யூவனல் என்பவர் ஆட்சியதிகாரம் தமக்கு உண்டு என்றதை உரோமைத் திருச்சபை கண்டிக்கவேண்டும் என்று கேட்டு லியோவுக்கு (அல்லது திருத்தந்தை முதலாம் செலஸ்தீனுக்கு) கடிதம் எழுதினார். இதிலிருந்து லியோ ஒரு முக்கிய பதவியில் இருந்தார் எனத் தெரிகிறது.  
ஏறக்குறைய அச்சமயத்தில் யோவான் காசியன் என்பவர் நெஸ்டோரியுசு என்பவரின் திரிபுக்கொள்கையைக் கண்டித்து எழுதிய நூலை லியோவுக்கு அர்ப்பணித்தார். அத்தகைய நூலை எழுதும்படி லியோ காசியனிடம் கேட்டிருந்தார்.  
மேலும், உரோமைப் பேரரசரே லியோவின் உதவியை நாடிவந்தார். உரோமைப் பேரரசின் பகுதியாக இருந்த கால் பிரதேசத்தில் இரு மேலதிகாரிகளுக்கு இடையே ஏற்பட்ட கருத்துமோதலைத் தீர்த்துவைக்க லியோ அனுப்பப்பட்டார்.  
இவ்வாறு கால் பகுதிக்கு அரசு சார்பாக லியோ தூது சென்ற சமயத்தில் திருத்தந்தை மூன்றாம் சிக்ஸ்துஸ், 440 ஆகத்து மாதம் 11ஆம் நாள் உயிர்நீத்தார். அவருக்குப் பின் திருத்தந்தையாக ஒருமனதாகத் தேர்ந்தெடுக்கப்பட்டவரே முதலாம் லியோ.  
லியோவின் திருத்தந்தைப் பணிக்காலம் கத்தோலிக்க திருச்சபையில் பெரிய தாக்கத்தை ஏற்படுத்தியது. குறிப்பாக உரோமைத் திருச்சபையின் மைய அதிகாரம் பேரளவாக உறுதிப்படுத்தப்பட்டது.
# முதலாம் லியோ (திருத்தந்தை)

## இயேசு கிறிஸ்து பற்றிய போதனை

திருத்தந்தை வழங்கிய போதனைகள் பெரும்பாலும் இயேசு கிறிஸ்துவின் இயல்பு பற்றியும், இயேசு கொணர்ந்த மீட்புப் பற்றியும் அமைந்தன. அவர் அளித்த மறையுரைகள், அவர் எழுதிய மடல்கள் போன்றவற்றில் இந்தப் போதனை அடங்கியுள்ளது.
# முதலாம் லியோ (திருத்தந்தை)

## திருத்தந்தைக்கு உரிய அதிகாரப் பொறுப்பு

திருத்தந்தை லியோ தம் பணியைப் பற்றி விவரிக்கும்போது, தாம் புனித பேதுருவின் வாரிசில் வருவதைச் சுட்டிக்காட்டினார். அதற்கு முந்திய திருத்தந்தையர் தாம் புனித பேதுருவின் பணிப்பொறுப்பில் வாரிசுகள் என்றும், பேதுரு உரோமையில் பணிசெய்து, மறைச்சாட்சியாக உயிர்துறந்து அங்கேயே அடக்கப்பட்டிருப்பதால் உரோமைத் திருப்பீடம் தனி அதிகாரம் கொண்டது என்று மட்டுமே போதித்திருந்தனர்.  
திருத்தந்தை லியோ தாம் பதவி ஏற்ற ஐந்தாம் ஆண்டு நிகழ்வின் போது ஆற்றிய மறையுரையில் கீழ்வருமாறு கூறினார்:
<blockquote>நிலையாக இருக்கின்ற பாறையான இயேசு, பாறையான பேதுருவுக்கு வழங்கிய நிலையான தன்மையைப் பேதுரு தம் வழிவருவோருக்கு வழங்கினார்</blockquote>  
அதிலிருந்து திருத்தந்தையர் தம்மை புனித பேதுருவின் வழித்தோன்றல்களாக மட்டுமன்றி, தாம் பிற ஆயர்கள் மேலும் நம்பிக்கைகொண்டோர் மேலும் அதிகாரம் கொண்டவர்கள் என்பதை வலியுறுத்தத் தொடங்கினர்.  
திருத்தந்தை லியோ, இத்தாலி நாட்டு ஆயர்கள் தம் அதிகாரத்துக்கு உட்பட்டவர்கள் என்பதை எடுத்துரைத்தார். மிலான் மற்றும் வட இத்தாலியின் பிற பகுதிகளில் அருட்பணி ஒழுங்காக நடைபெறவும், தவறுகள் திருத்தப்படவும், கருத்து வேறுபாடுகள் அகற்றப்படவும் அவர் தம் அதிகாரத்தைப் பயன்படுத்தினார்.  
எசுப்பானியாவில் தோன்றிய பிரிசிலிய கொள்கை (:en:Priscillianism) மனித உடல் தீமையானது என்று கூறியதை லியோ கண்டித்து, அக்கொள்கையை மறுப்பதற்கான வழிமுறைகளைக் காட்டினார்.  
அதுபோலவே, வடக்கு ஆப்பிரிக்க திருச்சபையிலும் சர்ச்சைகள் ஏற்பட்டபோது அவற்றிற்குத் தீர்வுகாண ஆயர்கள் திருத்தந்தை லியோவை அணுகினர்.  
பிரான்சு நாட்டின் தென்பகுதி தமது ஆட்சி அதிகாரத்திற்கு உட்பட்டதே என்று ஹிலரி என்னும் ஆயர் கூறியபோது, திருத்தந்தை லியோ அக்கருத்தை ஏற்க மறுத்ததோடு, ஹிலரி தமது மறைமாவட்ட எல்லைகளுக்குள் மட்டுமே அதிகாரம் கொண்டவர் என்று வலியுறுத்தினார்.  
மறைமாவட்டங்களின் ஆயர்களைத் தேர்ந்தெடுக்கும் பொறுப்பு அந்தந்த மறைமாவட்டத்தின் குருக்கள், இறைமக்களைச் சார்ந்தது என்று லியோ கூறினார். "அனைவருக்கும் பணி புரிய அழைக்கப்பட்டவர் அனைவராலும் தேர்ந்தெடுக்கப்பட வேண்டும்" என்றொரு கொள்கையை அவர் முன்வைத்தார்.
# முதலாம் லியோ (திருத்தந்தை)

## இறப்பு

திருத்தந்தை லியோ 461ஆம் ஆண்டு, நவம்பர் 10ஆம் நாள் இறந்தார். அவருடைய உடல் உரோமையில் புனித பேதுரு பெருங்கோவிலின் உள்முற்றத்தில் அடக்கம் செய்யப்பட்டது. 688இல் கோவிலுக்கு உள்ளே அடக்கப்பட்டது. கல்லறை மீது சிறப்பான விதத்தில் ஒரு பீடமும் நிறுவப்பட்டது.
# முதலாம் லியோ (திருத்தந்தை)

## மறைவல்லுநர் பட்டம்

1754இல் திருத்தந்தை லியோவுக்கு திருச்சபையின் மறைவல்லுநர் என்னும் பட்டம் வழங்கப்பட்டது. திருச்சபையின் போதனையைத் தெளிவாகவும் விளக்கமாகவும் பல மறையுரைகள், நூல்கள், விளக்கவுரைகள் வழியாக அளித்து, திருச்சபையை மிகத் திறமையாக வழிநடத்திச் சென்றதால் அவருக்கு "பெரிய" ("மகா") (*Great*) என்னும் அடைமொழிகொடுத்து அழைப்பது வழக்கம்.
# முதலாம் லியோ (திருத்தந்தை)

## திருவிழா

திருத்தந்தை லியோவின் திருவிழா மேற்கு திருச்சபையில் நவம்பர் 10ஆம் நாளில் கொண்டாடப்படுகிறது. கீழைத் திருச்சபை அவரது விழாவை பெப்ருவரி 18ஆம் நாள் கொண்டாடுகிறது.
# இலங்கைத் தமிழ் பேச்சு வழக்குகள்

**இலங்கைத் தமிழ் பேச்சு வழக்குகள்** அல்லது **ஈழத் தமிழ் பேச்சு வழக்குகள்** இலங்கையிலுள்ள தமிழ் பேசுவோரால் பேசப்படும் தமிழ்ப் பேச்சு வழக்குகள் ஆகும். தமிழ்நாடு மற்றும் இந்திய மாநிலங்களில் பேசப்படும் தமிழிலிருந்து வேறுபட்டும் காணப்படும். இதனையே புலம்பெயர் இலங்கைத் தமிழரும் பேசுகின்றனர். தமிழ் பேச்சு வழக்குகள் செந்தமிழிலிருந்து (கி.மு. 300 - கி.மு. 700) ஒலிவடுவ மாற்றம் மற்றும் ஒலி மாற்றம் கொண்டு காணப்படுகின்றன.  
இது பொதுவாக ஐந்து உப பிரிவுகளாக வட, மேற்கு, மத்திய, கிழக்கு மற்றும் தெற்கு தமிழ் பேச்சு வழக்குகள் என வகைப்படுத்தப்படும். இப்பேச்சு வழக்குகள் தமிழர், இலங்கைச் சோனகர், பறங்கியர், வேடுவர் மற்றும் சிங்களவர்களால் பயன்படுத்தப்படுகின்றன. இவர்களில் இலங்கைத் தமிழர்கள், இலங்கை முஸ்லீம்கள், கரையோர வேடர், மலையகத் தமிழர் மற்றும் சில பறங்கியர்களுக்கு தமிழ் தாய் மொழியாக அமைய, மற்றவர்களில் சிலர் சில சந்தர்ப்பங்களில் பயன்படுத்துகிறார்கள். அத்துடன் பேச்சு வழக்குப் பாவனையில் அவற்றிடையே வேறுபாடுகள் காணப்படுகின்றன.
# இலங்கைத் தமிழ் பேச்சு வழக்குகள்

## சிறப்பியல்பு

தமிழ் ஒரு இரட்டை வழக்கு மொழியாகையால் எழுதும் முறையில் குறைந்தளவு வேறுபாடுகள் காணப்படுகையில், குறிப்பிடத்தக்களவு பேச்சு வழக்கு வேறுபாடுகள் காணப்படுகின்றன. இலங்கைப் பேச்சு வழக்குகள் தமிழ்நாட்டு பேச்சு வழக்கிலிருந்து வேறுபட்டும் பொதுவான தன்மையினையும் கொண்டு காணப்படுகின்றன. இந்தியாவில் பாவனையில் இல்லாத பல சொற்களையும் இலக்கண வடிவங்களையும் இலங்கைத் தமிழ் பேச்சு வழக்குகள் கொண்டுள்ளன. அத்துடன் பல சொற்களை சிறிய மாற்றத்துடன் பயன்படுத்தப்படுகின்றன. இலங்கைத் தமிழ் பேச்சு வழக்குகள் கிராந்த மற்றும் மேற்கத்தைய மொழிகளில் தாக்கத்திலிருந்து சற்று குறைந்து காணப்படுகின்றன. ஆயினும் கிராந்த மற்றும் மேற்கத்தைய மொழிகளிலிருந்து பெறப்பட்ட சொற்கள் நாளாந்த பாவனையில் காணப்படுகின்றன. பொதுவில், இலங்கைத் தமிழ் பேச்சு வழக்குகள் கண்டத்திலுள்ள தமிழ் பேச்சு வழக்குகளைவிட அதிகம் மாறாதாக கருதப்படுகின்றது.
# இலங்கைத் தமிழ் பேச்சு வழக்குகள்

## பேச்சு வழக்குகள்

### நீர்கொழும்புத் தமிழ்

**நீர்கொழும்புத் தமிழ்** என்பது சிங்களவர்கள் என அடையாளப்படுத்தப்பட்ட சிங்கள பேச்சு வழக்கில் உருபுத் தொடரியல் அமைப்புக் கொண்ட நீர்கொழும்புபைச் சேர்ந்த இருமொழியுடைய மீனவர்களால் பயன்படுத்தப்படுகிறது. இது சிங்கள மொழியின் தாக்கத்துடன் இலக்கண தனித்தன்மையுடன் உருவாக்கப்பட்டது. இங்கு வழு வினைகள் தமிழ் வடிவத்தைவிட சிங்கள அமைப்பையே கொண்டுள்ளது. கமில் சுவெலபில் என்ற மொழியியலாளரின் கருத்துப்படி மட்டக்களப்புப் பேச்சுத் தமிழ், பேசப்படும் எல்லா தமிழ் வழக்குகளிலும் அதிகம் இலக்கியத் தன்மை வாய்ந்ததாகவுள்ளது. இது சில பழைய பண்புகள் பாதுகாக்கின்றது. சில கவர்ச்சியூட்டும் மாறுதல்களை மேம்படுத்துகையில் தமிழின் ஏனைய வழக்குகளைவிட இது உண்மைத் தன்மையான இலக்கிய விதிமுறையைத் தக்க வைத்துள்ளது. அத்துடன் மட்டக்களப்புப் பேச்சுத் தமிழ் சில மிகவும் குறிப்பிட்ட சொற்களஞ்சிய பண்புகளைக் கொண்டு, அதன் ஒலியியல் தனிக்கூறு தொடர்பால் ஏனைய இலங்கைத் தமிழ் பேச்சு வழக்குகளுடன் வகைப்படுத்தப்பட்டுள்ளது. இன்றுவரை தனக்கே உரித்தான சில சொற்களையும் கொண்டுள்ளது.
# இலங்கைத் தமிழ் பேச்சு வழக்குகள்

## பேச்சு வழக்குகள்

### யாழ்ப்பாணத் தமிழ்

**யாழ்ப்பாணப் பேச்சுத் தமிழ்** பழமையானதும் மிகப் பண்டையதும் புராதன தமிழுக்கு நெருக்கமானதுமாக கூறப்படுகிறது. இது தொல்காப்பிய கால புராதன தமிழின் பண்புகளைக் தக்க வைத்துள்ளதாகக் கருதப்படுகிறது. யாழ்ப்பாணத் தமிழ் சங்க இலக்கியங்களான திருக்குறள், குறுந்தொகை ஆகியவற்றில் பாவிக்கப்பட்ட பல வடிவங்களை தொடர்ந்து வைத்துள்ளது. யாழ்த் தமிழ் இந்தியா தமிழுடன் பரஸ்பரமாக புரியக்கூடியவிதத்தில் இல்லை. ஆனாலும் அவை இரட்டைநடை வழக்கைப் பகிர்கின்றன. இது இந்திய தமிழ் பேசுவோரால் மலையாளமென பலமுறை பிழையாக விளங்கிக் கொள்ளப்படுவதுமுண்டு. யாழ்ப்பாணத் தமிழில் பிராகிருதச் சொற்கள் பயன்படுத்தப்படுகின்றன. ஊர்காவற்துறை பறையர் சமூகம் இன்றும் முதல்நிலைத் திராவிட மொழிச் சொற்களைப் பயன்படுத்தப்படுவதை அவதானிக்கலாம். இங்குள்ளதுபோல் ஏனைய தமிழ்ப் பேச்சு வழக்குகளில் பிராகிருதச் சொற்கள் பயன்படுத்தப்படுத்தப்படுவதில்லை. யாழ்ப்பாணப் பேச்சுத் தமிழை பெரும்பான்மையாகப் பயன்படுத்துவது இலங்கைத் தமிழர்கள் ஆவர்.
# சமையல் எண்ணெய்

### சமையல் எண்ணெய் வகைகள்

1. தேங்காய் எண்ணெய் (இலங்கை, இந்தியா போன்ற நாடுகளில் அதிகம் பயன்படுத்தப்படுகின்றது)
1. சூர்ய காந்தி எண்ணெய் (மேற்கத்திய நாடுகளில் அதிகம் பயன்படுத்தப்படுகின்றது)
1. பாம் எண்ணெய் (மலேசியா, சிங்கப்பூர் போன்ற நாடுகளில் அதிகம் பயன்படுத்தப்படுகின்றது)
1. ஆலிவ் எண்ணெய்
1. மரக்கறி எண்ணெய்
1. எள்ளெண்ணெய் (நல்லெண்ணெய்)
# ஐதராபாத் இலவச மீன் மருத்துவம்

**ஐதராபாத் இலவச மீன் மருத்துவம்** ஐதராபாத்தில் ஆண்டுதோறும் பாதினி அரிநாத் கவுடு குடும்பத்தினரால் ஆஸ்துமா நோயாளிகளுக்கு இலவசமாக அளிக்கப்படும் மருத்துவ சிகிச்சை ஆகும். ஆஸ்துமா நோய்க்கான மருந்து உயிருள்ள மீனின் வாயில் வைத்து நோயாளிகளுக்கு வழங்கப்படுகிறது. நோயாளிகளும் மருந்துடன் கூடிய சிறு மீனை அப்படியே விழுங்கி விடுகிறார்கள்.
# ஐதராபாத் இலவச மீன் மருத்துவம்

## பாதினி கவுடு சகோதரர்கள்

பாதினி கவுடு சகோதரர்கள் இந்தியாவில் ஆந்திரபிரதேச மாநிலம் ஐதராபாத்தில் வசிக்கும் கவுடு குடும்பத்தினர் ஆவர். இந்த கவுடு குடும்பம் தங்கள் பரம்பரை வழியாக வந்த சிகிச்சை முறையைப் பயன்படுத்தி ஆஸ்துமா நோயைக் குணமாக்க முடியும் என்று கோருகிறார்கள். மருந்து அடைத்த இரண்டு அங்குல நீளமுள்ள மீனை உயிருடன் விழுங்குவதன் மூலம் ஆஸ்துமா குணமாகும் என்று வாக்களிக்கிறார்கள். கவுடு குடும்பம் கடந்த 160 வருடங்களாக இந்த சிகிச்சையை வெற்றிகரமாக அளித்து வருவதாகவும் கள் இறக்கும் பணிபுரிந்த இவர்களுடைய முப்பாட்டனார் திரு.பாதினி வீரன்ன கவுடு அவர்களே இந்த சிகிச்சையின் முன்னோடி என்றும் சொல்கிறார்கள்.  
கவுடு குடும்பத்தில் அரிநாத் கவுடு, ஸ்ரீ விஸ்வநாத் கவுடு, உமாமகேச்வர் கவுடு மறைந்த சோமலிங்கம் கவுடு மற்றும் சிவராம் கவுடு ஆகியோர் உறுப்பினர்கள்.
# ஐதராபாத் இலவச மீன் மருத்துவம்

## சிகிச்சை முறை

பாதினி மீன் மருந்து (பாதினி மிருகசிர மீன் என்றும் அறியப்படும்) இரண்டு அல்லது இரண்டரை அங்குல நீளமுள்ள உயிர் உள்ள விரால் மீன் (murrel fish) (வேறு பெயர் Ophiocephalus striatus Bloch) (பேரினம்: Channa, இனம்: Channa striatus) வாயில் திணிக்கப்படுகிறது. இந்த மீன், மருந்துடன் ஆஸ்துமா நோயாளியின் வாய் வழியாக விழுங்க வைக்கப்படுகிறது. (இந்த மீன் வழவழப்பாக இருப்பதால் விழுங்குவதில் சிக்கல் இருப்பதில்லை). உயிருடன் உள்ள இந்த மீன் தன் வாலையும் செதில்களையும் அசைத்தபடி நோயாளியின் தொண்டையில் பயணித்து சளி அடைப்புகளை (phlegm congestion) உடைத்து ஆஸ்துமாவை குணமாக்குவதாகக் கோரப்படுகிறது. சற்றேறக்குறைய 45 நாட்கள் கடும் பத்திய உணவு மேற்கொண்டு தொடர்ந்து மூன்று வருடங்களுக்குச் சிகிச்சை மேற்கொள்ளுமாறு நோயாளி அறிவுறுத்தப்படுகிறார். இவ்வாறு மேற்கொள்ளும் சிகிச்சை ஆஸ்துமாவை முற்றிலும் குணமாக்கும் என்று பரிந்துரைக்கப்படுகிறது.  
பாதினி மீன் மருந்து ஆண்டுதோறும் பருவ மழைக்காலம் தொடங்கும் நாட்களையொட்டி, ஜூன் முதல் அல்லது இரண்டாம் வாரம் மிருகசீர்ஷா கார்த்திகை (வைகாசி (ஜ்யேஷ்ட) மாதம்) நன்னாளில் நோயாளிகளுக்கு தரப்பட்டு விழுங்க வைக்கப்படுகிறது. மூன்று மேலதிகமான மருந்தளவுகள் (doses of the extra medicine) நோயாளிகளுக்கு தொடர்ந்து வரும் கார்த்திகை நட்சத்திர நாட்களான ஆருத்ரா கார்த்திகை, புனர்வசு கார்த்திகை மற்றும் புஷ்யமி கார்த்திகை நாட்களில் வழங்கப்படுகிறது. (பதினைந்து நாட்கள் இடைவெளியில் மொத்தம் 45 நாட்கள் அடங்கிய காலம்). இந்த சிகிச்சை முறையை எடுத்துக் கொள்பவர்கள் இந்த 45 நாட்கள் அடங்கிய காலகட்டத்தில் கடும் பத்தியம் அனுசரிக்குமாறு அறிவுறுத்தப்படுகிறார்கள்.
# ஐதராபாத் இலவச மீன் மருத்துவம்

## தோற்றம்

பாதினி குடும்பத்தினர் சொல்கிறபடி இவர்களுடைய முப்பாட்டனார் ஒரு மொந்தைக் கள்ளும் வெள்ளை ரொட்டியும் சேர்த்துக் கடுமையாக உழைக்கும் தொழிலாளர்களுக்குத் தானமாக வழங்குவது வழக்கமாம். ஒரு இந்துத் துறவி 1845 ஆம் ஆண்டு முப்பாட்டனாரைச் சந்தித்தாராம். துறவி முப்பாட்டனாருக்கு வியக்கத்தக்கச் சக்தி நிறைந்த மூலிகை மற்றும் இரகசிய கலவை (formula) முறை போன்றவற்றைச் சொல்லி அங்குள்ள கிணற்றையும் தற்போது சிகிச்சை நடைபெறும் இடத்தையும் போற்றி வாழ்த்தினாராம். இந்த மருந்தைப் பயன்படுத்தி இலவசமாக ஆஸ்துமா நோயாளிகளுக்குச் சிகிச்சை அளிக்குமாறு அறிவுறுத்தினாராம்.  
இந்த இரகசியக் கலவை முறை முதலில் கவுடு பரம்பரையில் வந்த சிவ ராம் கவுடுக்கும் பின்னர் வந்த ஷங்கர் கவுடுக்கும் சொல்லித்தரப்பட்டது. ஷங்கர் கவுடு அவர்களின் வாழ்நாளில் மீன் சிகிச்சை முறை மிகவும் பிரபலமடைந்தது. பின்னர் ஷங்கர் கவுடு தன் ஐந்து மகன்களுக்கும் சொல்லிக் கொடுத்தார். இந்த சிகிச்சை கடந்த 160 வருடங்களாக கவுடு குடும்பத்தினரால் தேவைப்படுவோருக்கு இலவசமாக வழங்கப்பட்டு வருகிறது.